VEGA og Live Nation præsenterer:

**Oh Wonder fylder charmerende indiepop i VEGA***Mandag den 27. november er Oh Wonder klar med en koncert i Store VEGA og liflig indiepop fra deres nye album.*
Den populære London-baserede og hyper-flittige indietronica-duo, Oh Wonder, består af Josephine Vander Gucht og Anthony West. Deres univers leder tankerne hen på musikalske artsfæller som Banks, Jack Garatt og James Blake.

De to er beskrevet som hinandens spejle, men alligevel komplet modsætninger. Uanset, komplimenterer de to hinanden på helt særlig vis og resultatet er en unik lyd, stil og et musiktalent uden lige.

Duoen var allerede før udgivelsen af deres debutalbum lidt af et internetfænomen og udgav deres første sang ”*Body Gold*”på Soundcloud blot et år før debutalbummet kom. Sangen tiltrak en hel del opmærksomhed og var i løbet af få uger hørt mere end 100.000 gange.

Bandet gav herefter sig selv den udfordring, at de skulle skrive og udgive en ny sang hver måned. Deres fanskare voksede for hver sang, der udkom og i dag har Oh Wonder spillet et utal af udsolgte koncerter.

Oh Wonder udgav i september sidste år deres selvbetitlede debutalbum. Skiven indeholder 15 stærke popjuveler, der sonderer London, ensomhed og kærlighed.

Der er pres på Oh Wonder, som konstant skal leve op til store forventninger fra både fans og anmeldere, men gang på gang synes det at lykkedes.

Duoen er klar med nyt album i juni. Albummet får titlen *Ultralife.* Der er allerede kommet et singleudspil, *Lifetimes,* som tyder på, at vi kan forvente helt nye tiltag fra Oh Wonders side. Sangen handler i øvrigt om klimaforandringer. ’’*Ultralife is set to take the hallmarks of the band’s signature sound and add new life and energy, experimenting more with sounds and a variety of genres.’’ -diymag.com*

 **Fakta om koncerten**

Oh Wonder (UK)

Mandag d. 27. november 2017 kl. 20.00

Store VEGA, Enghavevej 40, 1674 København V

Billetpris 250 kr. + gebyr

Billetsalget starter i den 9. juni via vega.dk og Ticketmaster.